Document ID: 31998R2801

ΚΑΝΟΝΙΣΜΟΣ (ΕΚ) αριθ. 2801/98 ΤΟΥ ΣΥΜΒΟΥΛΙΟΥ της 14ης Δεκεμβρίου 1998 για την τροποποίηση του κανονισμού (ΕΚ) αριθ. 45/98 για τον καθορισμό, όσον αφορά ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων για το 1998 καθώς και ορισμένων όρων υπό τους οποίους είναι δυνατόν να αλιεύονται
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι ο κανονισμός (ΕΚ) αριθ. 45/98 (2), καθορίζει, όσον αφορά ορισμένα αποθέματα ιχθύων και ομάδες αποθεμάτων ιχθύων, τα TAC για το 1998, καθώς και ορισμένους όρους υπό τους οποίους είναι δυνατόν να αλιεύονται 7
ότι, σύμφωνα με τις διατάξεις του κανονισμού (ΕΚ) αριθ. 847/96 (3), τα προληπτικά TAC μπορούν να επανεξετασθούν υπό τους όρους που καθορίζονται στο άρθρο 3 παράγραφος 1 7 ότι οι εν λόγω όροι πληρούνται όσον αφορά τα αποθέματα σαφριδιών στο Skagerrak, στο Kattegat και την περιοχή ICES III bcd 7
ότι, στο πλαίσιο των διμερών διαβουλεύσεων περί των αμοιβαίων αλιευτικών δικαιωμάτων μεταξύ της Κοινότητας και της Πολωνίας για το 1998, τα κοινοτικά μερίδια της σαρδελόρεγγας και του βακαλάου της Βαλτικής Θάλασσας τροποποιήθηκαν 7
ότι, κατά συνέπεια, θα πρέπει να τροποποιηθεί αναλόγως ο κανονισμός (ΕΚ) αριθ. 45/98,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του παρόντος κανονισμού αντικαθιστά τα αντίστοιχα στοιχεία του παραρτήματος Ι του κανονισμού (ΕΚ) αριθ. 45/98.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Δεκεμβρίου 1998.

Labels: 18
6